b'\n_START_ARTICLE_\nLouis Lavelle\n_START_SECTION_\nBiografie\n_START_PARAGRAPH_\nN\xc4\x83scut dintr-un tat\xc4\x83 \xc3\xaenv\xc4\x83t\xc4\x83tor \xc8\x99i o mam\xc4\x83 care era proprietara unei mici exploat\xc4\x83ri agricole, Louis Lavelle p\xc4\x83r\xc4\x83se\xc8\x99te regiunea sa natal\xc4\x83 la v\xc3\xa2rsta de \xc8\x99apte ani, inainte de a urma cursurile gimnaziale la Amiens, apoi, la Saint-Etienne. Intrat la Facultatea din Lyon, urmeaz\xc4\x83 foarte rar cursurile, interes\xc3\xa2ndu-se doar de filosofia lui Nietzsche \xc8\x99i de mi\xc8\x99carea libertarian\xc4\x83, particip\xc3\xa2nd, deseori, la diferite manifesta\xc8\x9biii libertariene._NEWLINE_\xc3\x8entre diversele posturi de profesor supleant, la Laon, asist\xc4\x83 la cursurile lui L\xc3\xa9on Brunschvicg, c\xc4\x83ruia i se va opune, mai tarziu, \xc8\x99i cele ale lui Henri Bergson. \xc3\x8en 1909 devine profesor agregat \xc3\xaen filosofie la Neufch\xc3\xa2teau \xc8\x99i este numit profesor la Vend\xc3\xb4me, apoi la Limoges. Se c\xc4\x83s\xc4\x83tore\xc8\x99te \xc3\xaen 1913 \xc8\x99i va avea patru copii, un fiu \xc8\x99i trei fiice._NEWLINE_\xc3\x8en 1914, cu ocazia apelului la mobilizare, \xc3\xaen Primului R\xc4\x83zboi Mondial, reformat fiind \xc8\x99i inapt pentru satisfacerea serviciului militar, datorit\xc4\x83 unei probleme ale sistemului circulator, Louis Lavelle cere s\xc4\x83 fie trimis pe front. Trimis pe front, pe Sommme, \xc3\xaen 1915, va fi retrimis, apoi, la Verdun, unde va c\xc4\x83dea prizonier, pe 11 martie 1916, \xc8\x99i va r\xc4\x83mane prizonier aproape dou\xc4\x83zeci \xc8\x99i trei de luni. Pe perioada prizonieratului va scrie, pe carnetele cump\xc4\x83rate la cantina lag\xc4\x83rului de prizonieri din Giessen, at\xc3\xa2t viitoarea sa teza de doctorat, c\xc3\xa2t \xc8\x99i memoriile sale de r\xc4\x83zboi, cuprinse \xc3\xaen lucrarea Carnete de r\xc4\x83zboi._NEWLINE_\xc3\x8e\xc8\x99i sus\xc8\x9bine teza de doctorat \xc3\xaen filosofie la finele anului 1921, la Sorbonne, av\xc3\xa2nd ca teme Dialectica lumii sensibile, tema sus\xc8\x9binuta \xc3\xaen fa\xc8\x9ba profesorului L\xc3\xa9on Brunschvicg, \xc8\x99i Percep\xc8\x9bia vizual\xc4\x83 a profunzimii, tema sus\xc8\x9binuta \xc3\xaen fa\xc8\x9ba profesorului L\xc3\xa9on Robin._NEWLINE_Numit profesor la Strasbourg, la Liceul Fustel de Coulanges, va juca un rol important \xc3\xaen organiza\xc8\x9biile sindicale ale profesoriilor din Alsacia \xc8\x99i Lorena. \xc3\x8en aceasta epoca, fiul s\xc4\x83u este diagnosticat cu o boala osoas\xc4\x83 care \xc3\xael va dobor\xc3\xa2 \xc3\xaen 1952._NEWLINE_Din 1924 p\xc3\xa2n\xc4\x83 \xc3\xaen 1940, Louis Lavelle \xc8\x9bine cursuri, \xc3\xaen particular \xc8\x99i este profesor \xc3\xaen Paris, la Liceul Henri-IV, \xc8\x99i la Liceul Louis-le-Grand. Devine jurnalist \xc8\x99i \xc8\x9bine o cronica filosofic\xc4\x83 a jurnalului Timpul, iar \xc3\xaen 1934, cu filosoful Ren\xc3\xa9 Le Senne, fondeaz\xc4\x83 colec\xc8\x9bia Filosofia spiritului aleg\xc3\xa2nd ca editor, editura Aubier-Montainge._NEWLINE_Dup\xc4\x83 armisti\xc8\x9biul din 1940, Lavelle se replieaz\xc4\x83 cu clasa sa la Bordeaux \xc8\x99i este numit inspector general al Instuc\xc8\x9biunii publice \xc3\xaen anul 1941. \xc3\x8ensa, la universitate, Louis Lavelle nu este bine-venit. Printre opozan\xc8\x9bii s\xc4\x83i num\xc4\x83r\xc3\xa2ndu-se Etienne Gilson \xc8\x99i sociologul Maurice Halbwachs, acesta din urm\xc4\x83 redact\xc3\xa2nd chiar un raport contra sa. La Coll\xc3\xa8ge de France, cu ocazia adun\xc4\x83rii din 25 mai 1941, Lavelle este prezentat de c\xc4\x83tre Mario Roques contra lui Maurice Pradine, sus\xc8\x9binut de c\xc4\x83tre Gilson. Lavelle este ales din primul tur, cu 17 voturi pentru \xc8\x99i 5 contra. Este numit, dup\xc4\x83 Edouard Le Roy, la catedra de filosofie de la Coll\xc3\xa8ge de France._NEWLINE_Multiplic\xc3\xa2nd congresele \xc3\xaen str\xc4\x83inatate, precum \xc8\x99i lucr\xc4\x83rile, s\xc4\x83n\xc4\x83tatea filosofului se altereaz\xc4\x83, \xc3\xaen principal, datorit\xc4\x83 problemelor de hipertensiune. \xc8\x98ase luni \xc3\xaenaintea mor\xc8\x9bii sale, Louis Lavelle a m\xc4\x83rturisit, unui vechi coleg, c\xc4\x83 zilele sale erau num\xc4\x83rate, \xc3\xaensa c\xc4\x83 toate aceste probleme de s\xc4\x83n\xc4\x83tate nu erau importante pentru el. Victima unei anghine pectorale, Louis Lavelle se stinge din viat\xc4\x83, \xc3\xaen noaptea de 31 august spre 1 septembrie 1951._NEWLINE_Louis Lavelle este autorul celui mai vast sistem de metafizic\xc4\x83 al secolului al XX-lea. Dialectica eternului prezent, lucrare nesf\xc3\xa2r\xc8\x99it\xc4\x83, este compusa din patru volume: Despre fiin\xc8\x9b\xc4\x83(1928), Despre act(1937), Despre Timp \xc8\x99i despre Eternitate(1945) \xc8\x99i Despre Sufletul Uman(1951). Acestea, \xc3\xaensumate, trebuiau s\xc4\x83 con\xc8\x9bina un al cincelea \xc8\x99i ultim volum, Despre \xc3\x8en\xc8\x9belepciune, care n-a ap\xc4\x83rut niciodat\xc4\x83, din cauza decesului autorului._NEWLINE_Opera sa cunoaste, ast\xc4\x83zi, un anumit reinteres datorit\xc4\x83 eforturilor lui Jean Ecole, Jean-Louis Vieillard-Baron, Michel Adam \xc8\x99i al lui Bruno Pinchard._NEWLINE_Louis Lavelle este leaderul reprezentativ al filosofiei franceze a spiritului la care s-au ata\xc8\x99at \xc8\x99i Ren\xc3\xa9 Le Senne, Gabriel Marcel, Gabriel Madinier, Nicolas Berdiaev, Georges Gusdorf, Aim\xc3\xa9 Forest, Jean Nabert, Maurice N\xc3\xa9doncellle, Jean Nogu\xc3\xa9. Dar temele de prezen\xc8\x9b\xc4\x83, de act, de intui\xc8\x9bie metafizic\xc4\x83 \xc8\x99i a particip\xc4\x83rii, c\xc4\x83zute \xc3\xaen desuetudine, nu mai g\xc4\x83sesc, ast\xc4\x83zi, prelungiri \xc3\xaen filosofia contemporana. Cu toate acestea, nu este mai putin adev\xc4\x83rat c\xc4\x83 Michel Adam a prelungit problematica moralei \xc3\xaen spiritul g\xc3\xa2ndirii lavelliene, \xc8\x99i anume, \xc3\xaen lucrarea sa Morala \xc3\xaen contra-timpi.\n_START_SECTION_\nFilosofia lavelliana\n_START_PARAGRAPH_\nFilosofia lui Louis Lavelle este, \xc3\xaen ciuda aparen\xc8\x9belor \xc3\xaen\xc8\x99elatoare, dificil\xc4\x83 de \xc3\xaen\xc8\x9beles. Aceast\xc4\x83 dificultate de \xc3\xaen\xc8\x9belegere are trei cauze esen\xc8\x9biale: datorit\xc4\x83 influen\xc8\x9belor sale, datorit\xc4\x83 epocii \xc3\xaen care aceasta filosofie a fost dezvoltat\xc4\x83, \xc8\x99i, mai ales, datorit\xc4\x83 vocabularului care \xc3\xaei este propriu. C\xc3\xa2nd \xc3\xaencercam a discerne efortul lavellian, ne limitam, de obicei, a-l califica drept spiritualism. \xc3\x8entr-adev\xc4\x83r, aces termen este corect, \xc3\xaensa este vag. Am putea pretinde, \xc3\xaen maniera lui Maurice Halbwachs, c\xc4\x83 Lavelle profesa un spiritualism fad \xc8\x99i moale, o copie vag\xc4\x83, \xc8\x99i f\xc4\x83ra talent, al lui Hernri Bergson sau a lui Octave Hamelin. Dar Louis Lavelle nu a produs niciun bergonism, niciun idealism sintetic. \xc3\x8en acela\xc8\x99i timp, nu este fals de a spune c\xc4\x83 Lavelle, care nu a fost un eclectic, a fost foarte marcat de Bergson, de Hamelin, precum \xc8\x99i de L\xc3\xa9on Brunschvicg.'